钦定古今图书集成/方舆汇编/职方典/第1113卷 > 《洞庭湖湘》张说
## 钦定古今图书集成/方舆汇编/职方典/第1113卷 > 《洞庭湖湘》张说

“缅邈洞庭岫，蓊蒙水雾色。宛在太湖中，可望不可即。
剖竹守穷渚，开门对奇域。城池自笼密，缨绶为徽絷。
靡日不思往，经时始愿克。飞棹越溟波，维舟恣攀陟。
䆗窱入云步，崎岖倚松息。岩坛有鹤过，壁字无人识。
滴石香乳溜，垂厓露草植。玩幽轻雾阻，讨异忘曛逼。
寒沙际水平，霜树笼烟直。空宫闻莫睹，地道窥难测。”
此处学金丹，何人生羽翼。谁传九光要，几拜三仙术。
紫气徒想像，清谈长渺默。霓裳若有来，觏我云峰侧。